**Ministru kabineta noteikumu projekta „Grozījumi Ministru kabineta 2014.gada 20.maija noteikumos Nr.248 „Noteikumi par valsts pārbaudes darbu norises laiku 2014./2015.mācību gadā”” sākotnējās ietekmes novērtējuma ziņojums (anotācija)**

|  |
| --- |
|  I Tiesību akta projekta izstrādes nepieciešamība |
| 1. | Pamatojums | Ministru kabineta 2014.gada 20.maija noteikumi Nr.248 „Noteikumi par valsts pārbaudes darbu norises laiku 2014./2015.mācību gadā” (turpmāk – noteikumi Nr.248) izstrādāti, pamatojoties uz Vispārējās izglītības likuma 4.panta 12.punktā doto deleģējumu Ministru kabinetam katru mācību gadu atbilstoši valsts vispārējās izglītības standartiem noteikt valsts pārbaudes darbu norises laiku un kārtību. Ministru kabineta noteikumu projekta „Grozījumi Ministru kabineta 2014.gada 20.maija noteikumos Nr.248 „Noteikumi par valsts pārbaudes darbu norises laiku 2014./2015.mācību gadā”” (turpmāk – noteikumu projekts) izstrāde izriet no nepieciešamības mainīt norises laikus četriem valsts pārbaudījumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārbaudes darbu, tajā skaitā centralizēto eksāmenu, norises laiku 2014./2015.mācību gadā nosaka noteikumi Nr.248.Valsts pārbaudes darbu norises kārtība noteikta Ministru kabineta 2013.gada 17.decembra noteikumos Nr.1510 „Valsts pārbaudījumu norises kārtība” un Ministru kabineta 2010.gada 6.aprīļa noteikumos Nr.335 „Noteikumi par centralizēto eksāmenu saturu un norises kārtību”.Noteikumi Nr.248 centralizētā matemātikas eksāmena (turpmāk – matemātikas eksāmens) norisi nosaka 2015.gada 22.maijā. 2015.gada pirmajā pusgadā Latvija kļūs par prezidējošo valsti Eiropas Savienības Padomē (turpmāk – Latvijas prezidentūra). Latvijas prezidentūras laikā 2015.gada 22.maijā Rīgā notiks Austrumu partnerības samits (turpmāk – samits). Izglītības un zinātnes ministrija (turpmāk – ministrija) ir saņēmusi Latvijas Republikas Iekšlietu ministrijas 2014.gada 13.oktobra vēstuli Nr.1-38/2617, kurā tiek norādīts uz plānotajiem drošības pasākumiem samita norises laikā, kas varētu traucēt normālu matemātikas eksāmena norisi un izteikts lūgums mainīt matemātikas eksāmena norises laiku.Izvērtējot Iekšlietu ministrijas sniegto informāciju, noteikumu projektā ir paredzēts 2015.gadā mainīt matemātikas eksāmena norises laiku no 22.maija uz 21.maiju. Jebkuras izmaiņas pat viena eksāmena norises datumā būtiski ietekmē citu valsts pārbaudījumu norises laiku. Lai netiktu traucēts citu valsts pārbaudījumu norises process, mainot matemātikas eksāmena norises laiku, ir jāmaina norises laiks vēl trīs valsts pārbaudījumiem. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav |

Anotācijas II, III, IV, V un VI sadaļa – noteikumu projekts šīs jomas neskar.

|  |
| --- |
| VII Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības iestādes – 907, kuras īsteno vispārējās pamatizglītības programmas, vispārējās vidējās izglītības programmas, profesionālās vidējās izglītības un arodizglītības programmas, pašvaldības izglītības speciālisti vai izglītības pārvaldes iestādes – 109, augstākās izglītības iestādes – 4, ar kurām Centrs ir noslēdzis līgumu par valsts pārbaudījumu norises organizēšanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina iesaistīto institūciju funkcijas.Noteikumu projekta izpilde tiks nodrošināta esošo institūciju ietvaros. |
| 3. | Cita informācija. | Izglītības pārvalžu un pašvaldību izglītības speciālistu seminārā 2014.gada 23.oktobrī tika sniegta informācija par plānotajām izmaiņām valsts pārbaudījumu norises laikos.  |

##### Izglītības un zinātnes ministre M.Seile

Vizē: Valsts sekretāre S.Liepiņa

10.11.2014 09:05

465

I.Kamarūte

67814478,ingrida.kamarute@visc.gov.lv